Rayraşîyayîşo derg  o ke 9‘ê Êlule de pê şîarê 'Rayberîye de reyde şore û faşîzm birijne' Bonn de ame destpêkerdene rixmê heme hêrişanê polîsan dewam keno.
Roja Sêşeme beşa Troîsfort-Kolnî de provokasyonê nîjadperestî ameybî kerdene û polîsan hêriş kerdbi. Nê hêrişî de 4 ciwanê çalakgerî ameybî destbendkerdene û barcî pê şartê ke beşdarê rayraşîyayîş nêbîyayîşî  serbest ameyî veradayene. Qedexeyanê polîsanê Almanan roja Çarşeme de zî dewam kerd. Polîsan ciwanan rê eşkera kerd ke sloganê sey ' Wa biciwîyo Serek Apo, wa biciwîyo Rayber Apo, wa biciwîyo Partîya Karkeran a Kurdistanî' qedexe yê. Rayraşîyayîşê ciwanan Kolnî ra ver bi Leverkusenî dewam keno. Yeno hesebnayene ke rayraşîyayîş 13‘ê Êlule de do biqedo.
